 Uhulumeni akayeke ukusebenzisana no-Absa - ANCWL News24Cape Town I-African National Congress Womens League ANCWL isicele yonke iminyango kahulumeni ukuba iyeke ukusebenzisana no-Absa kulandela umbiko kaMvikeli woMphakathi oveze ukuthi leli bhange likweleta i-SA Reserve Bank SARB imali engaphezu kuka-R1.1billion.I-ANCWL icela yonke iminyango kanye nezinkampani zikahulumeni ezisebenzisana no-Absa ukuba zidabule izinkontileka ezinazo no-Absa ngokushesha, kusho uNobhala Jikelele wophiko lwabesifazane, uMeokgo Matuba, esitatimendeni.Lolu daba lumayelana no-R1.125bn iSA Reserve Bank SARB eyatakula ngawo iBankorp phakathi kuka-1985 no-1995.U-Absa wathatha izintambo kuBankorp ngo-Ephreli 1992 kodwa bekulokhu kunabantu abafuna ukuba u-Absa ubuyisele imali kwi-SARB.NgoMsombuluko uMvikeli woMphakathi uBusisiwe Mkhwebane ukhiphe umbiko wakhe kulandela uphenyo ngalolu daba.OLUNYE UDABA: Utholwe elenga esigxobeni obexhuma ugesi ngokungemthethoUthole ukuthi ngesikhathi iBankorp inikezwa imali, i-SARB yehluleka ukulandela umthetho weSA Reserve Bank, phakathi kwezinye zezinto.Uyalele iSpecial Investigating Unit ukuba yenze imizamo yokuba u-Absa ukhokhe le mali.I-ANCWL iphinde yanxusa ukuba kwenziwe olunye uphenyo ngenhloso yokulanda izimali ezebiwa nguhulumeni wobandlululo, bese zisetshenziselwa ezentuthuko.U-Absa uthe awukholelwa ukuthi kunemali okumele uyikhokhe, ngakho uzobabela enkantolo ufuna ukuba lo mbiko ubuyekezwe. 